Brest horský

Brest horský (Ulmus glabra) je najrozšírenejší európsky strom z rodu brest.

Je to veľký horský strom, rastie do nadmorskej výšky , preferuje vlhkú a humóznu pôduHeybroek, H. M., Goudzwaard, L, Kaljee, H. (2009). Iep of olm, karakterboom van de Lage Landen (:Elm, a tree with character of the Low Countries). KNNV, Uitgeverij. . Dobre znáša zatienenie. Drevo sa využíva v stavebníctve, vysádza sa ako okrasná drevina. Je odolnejší na „brestový mor“ ako ostatné druhy brestov, aj preto sa dožíva viac ako 400 rokov.RUŽEK, Ivan, BRISUDA, Jozef a NEVŘELOVÁ, Marta: Obrazový atlas drevín [CD]. Univerzita Komenského v Bratislave, Prírodoved. fakulta, 2015. 118 s. ISBN 978-80-223-4017-5. – Skriptá.  na stiahnutie  >> .PDF (53 MB) Drevo je dekoratívne, tvrdé ale krehké.

 Rozšírenie 
Rastie od Írska východne po pohorie Ural a od severného polárneho kruhu po Peloponéz, rastie aj v Iráne. V Škandinávii dokáže formovať brestový les. Bol úspešne introdukovaný aj v Grónsku.

 Na Slovensku 
Na území Slovenska ide o pôvodnú drevinu. Rastie v pohoriach na celom území okrem najnižších polôh. Najviac sa zachoval na východe územia. V minulosti bol zastúpený v 0,45 % lesnej plochy, dnes (2008) do 0,03 % = 573 ha. Patrí medzi ohrozené hospodárske dreviny.

Poddruhy
Niektorí botanici, hlavne Lindquist (1931), navrhujú poddruhy:
 Ulmus glabra subsp. glabra  na juhu svojho rozšírenia, so širokými listami, stromy majú krátky vidlicovitý kmeň s nízkou a širokou korunou
 Ulmus glabra subsp. montana (Stokes) Lindqvist na severe svojho rozšírenia (severné Britské ostrovy, Škandinávia), listy sú užšie, stromy majú jeden dlhý kmeň a vysokú úzku korunu. Ale podobné vlastnosti majú aj bresty v Taliansku, výrazne južnejšie.U. glabra bioportal.naturalis.nl, specimen L.1582132, Vallombrosa, Tuscany

Medzi týmito populáciami je časté prekrývanie, ich charakteristické vlastnosti môžu byť spôsobený skôr prostredím ako genetikou. Poddruhy napríklad neakceptuje Flora Europaea.Flora Europaea: Ulmus glabra

Opis
Jedince niekedy dosahujú výšky 40 m, zvyčajne so širokou a otvorenou korunou, kmeň s priemerom do 2 metrov. Borka má černasté až tmavohnedé sfarbenie, u starých stromov husto rozpukaná do hĺbky. Prirodzene sa reprodukuje semenami. Tento strom je pozoruhodný svojimi veľmi tuhými, pružnými mladými výhonkami. Striedavé listy sú opadavé, 6 až 17 cm dlhé o široké 3 - 12 cm, zvyčajne opakujúce sa s asymetrickou základňou. Lalok často úplne pokrýva krátku (<5 mm) stopku; horný povrch je drsno chlpatý. Listy na semenáčikoch alebo jedincoch rastúcich v tieni, majú niekedy tri alebo viac lalokov v blízkosti vrcholu.Coleman, M (ed.). (2009). Wych Elm. Royal Botanic Garden Edinburgh. . Kvety sú obojpohlavné a jednodomé sa objavujú pred listami skoro na jar. Majú červenkastú farbu bez okvetných lístkov. Vytvárajú sa v zhlukoch po 10 až 20; na 4 mm naprieč a 10 mm dlhých stonkách. Sú opeľované vetrom. Ovocie je zelená okrídlená nažka 20 mm dlhá a 15 mm široká. V strede má jedno okrúhle, 6 mm veľké semeno, ktoré dozrieva neskoro na jar.Bean, W. J. (1981). Trees and shrubs hardy in Great Britain, 7th edition. Murray, London.White, J. & More, D. (2003). Trees of Britain and Northern Europe. Cassell's, London

Významné jedince
 Slovensko, Liptovké Revúce: 400 ročný jedinec, vysoký 27 m, obvod kmeňa 470 cm.
 Slovensko, Rabčice: výška 35 m, obvod 456 cm, vek 250 rokov. Jeden z najväčších na Slovensku. Viackrát zasiahnutý bleskom. Chránený strom. 
 Slovensko, Rajecká Lesná: výška 28 m, obvod 510 cm, vek 260 rokov. Chránený strom.
 Galéria 

U. glabra subsp. montana

 Referencie 

 Iné projekty

 Zdroj 

Kategória:Brestovité